# Llista de capítols de Tokyo Revengers

Això és una llista dels volums i capítols del manga de la sèrie Tokyo Revengers, sèrie de manga creada per Ken Wakui.
Tokyo Revengers es va començar a serialitzar a la Shūkan Shōnen Magazine de Kōdansha l'1 de març de 2017 i va acabar el 16 de novembre de 2022. Norma Editorial va començar a publicar-ne el manga en català el 15 de juliol de 2022. L'últim volum va sortir a la venda el 7 de desembre de 2023. Cada volum de l'edició catalana equival a dos volums de l'edició tankobon japonesa.

## Argument

En Takemichi, un pocatraça que va ser membre d'una banda durant l'època de la secundària, fa un salt de 12 anys enrere cap al passat per tornar a l'institut i salvar la seva ex-xicota, Hina, que en el present ha estat assassinada per l'organització criminal Tokyo Manjikai. Amb cada viatge temporal, en Takemichi influeix en els que l'envolten i de mica en mica va canviant el passat... Però amb això, n'hi haurà prou per salvar la Hina i evitar que la Tokyo Manjikai es converteixi en una temuda banda criminal?

## Publicació

| Núm. | Data de publicació en català | ISBN català |
| 1 | 15 de juliol de 2022 | 978-84-679-5174-5 |
| Capítol 1: Reborn Capítol 2: Resist Capítol 3: Resolve Capítol 4: Relieve Capítol 5: Revolve Capítol 6: Return Capítol 7: Rejoin Capítol 8: Reseparate Capítol 9: Releap Capítol 10: Reply Capítol 11: Reburn Capítol 12: Remind Capítol extra: Zero Capítol 13: Regret Capítol 14: Resort |||
| En Takemichi Hanagaki, un jove que sobreviu amb feines a temps parcial, veu a les notícies que la seva xicota de l'institut ha mort a mans d'una temible organització criminal, la Tokyo Manjikai. En l'actualitat viu en un pis vell, amb les parets fines com el paper i treballa en un videoclub on la seva encarregada, sis anys més jove que ell, el tracta com un drap brut. No hi ha dubte que el punt àlgid de la seva vida va ser durant la secundària, quan tenia xicota. I just ara que ha tocat fons, fa un salt de 12 anys enrere cap al passat!! Per salvar la seva xicota, per canviar aquesta vida en què no ha fet més que fugir... per tornar a començar!! |||
| 2 | 15 de juliol de 2022 | 978-84-679-5175-2 |
| Capítol 15: Revive Capítol 16: Reignition Capítol 17: Redivide Capítol 18: Rechange Capítol 19: Restart Capítol 20: Reinspire Capítol 21: Revolt Capítol 22: Reconflict Capítol 23: Reseek Capítol 24: Revoke Capítol 25: Rerise Capítol 26: Realize Capítol 27: Regain Capítol 28: Reel Capítol 29: Respect Capítol 30: Recept Capítol 31: Recognize Capítol 32: Rebuild Capítol 33: Revenge |||
| El pocatraça d'en Takemichi ha viatjat 12 anys enrere en el temps per mirar de salvar la seva antiga xicota, la Hinata Tachibana. Quan intenta aturar l'enfrontament contra la Moebius que desembocarà en la divisió de la Toman, la Moebius els para una emboscada! En Takemichi lluita epr seguir canviant el passat, però el ganivet d'en Kiyomasa acaba trobant la seva víctima. En veure com en Draken agonitza, en Takemichi es desespera. De debò que és impossible canviar el futur?! |||
| 3 | 26 d'agost de 2022 | 978-84-679-5176-9 |
| En Takemichi aconsegueix impedir la mort d'en Draken i canviar el passat. En tornar al futur, per fi aconsegueix retrobar-se amb la Hinata, però la felicitat aviat se li escapa de les mans i perd la seva xicota una altra vegada... En Takemichi pren una decisió i promet arribar al cim de la Toman. Comença la missió més complexa de totes les viscudes fins ara: fer que en Baji torni a la Toman, desterrar-ne en Kisaki, el focus del mal, i salvar la Hina d'una vegada per totes!! |||
| 4 | 23 de setembre de 2022 | 978-84-679-5177-6 |
| La batalla del Halloween de sang entre la Toman i la Walhalla comença amb dos enfrontaments violents i sobtats entre els pesos pesants de totes dues bandes: en Mikey contra en Kazutora i en Draken contra en Hanma. En vista de la terrible situació que s'està produint, en Takemichi tem que en Mikey acabi matant en Kazutora, cosa que el portaria una vegada més al funest futur que ja coneix. S'enfonsarà en Mikey en les tenebres quan el Halloween de sang arribi a la seva fi?! |||
| 5 | 28 d'octubre de 2022 | 978-84-679-5178-3 |
| La victòria de la Toman en l’enfrontament contra la Walhalla fa que totes dues bandes s'acabin fusionant. En Takemichi torna al present… i descobreix que s'ha convertit en un alt directiu de la Toman! Però la influència dels exmembres de la Black Dragon és aclaparadora… En Takemichi cau a la trampa d’en Kisaki i perd en Chifuyu. En retrobar-se amb en Kazutora, està més decidit que mai a recuperar l’antiga Toman i evitar que acabi vinculada a la Black Dragon, ja que això la convertiria en la temible organització que és en el present. |||
| 6 | 8 de desembre de 2022 | 978-84-679-5179-0 |
| En Takemichi coneix en Hakkai i el seu germà, en Taiju Shiba, el líder de la cruel Black Dragon. En Hakkai li confessa a en Takemichi que té intenció de matar el seu germà, i el nostre protagonista decideix aliar-se amb en Kisaki perquè és conscient del risc que comporta intentar aturar en Hakkai. Però la batalla serà terrible, i per acabar-ho d’adobar, els seus nous aliats li jugaran una mala passada. Malgrat la situació de desavantatge en què es troben, en Takemichi decideix jugar-se la vida i enfrontar-se a en Taiju! La batalla de la nit de Nadal arriba al seu punt àlgid! |||
| 7 | 13 de febrer de 2023 | 978-84-679-5180-6 |
| La batalla de la nit de Nadal queda resolta! En Takemichi per fi ha aconseguit complir la seva missió sense que hi hagi hagut cap víctima. I, tot d’una, apareix la Hina, amb qui suposadament havia trencat la relació... Quina una en deu portar de cap? I quin serà el proper moviment d’en Kisaki? Malgrat els seus èxits en el passat, quan torna al seu temps s'horroritza en veure que està en el pitjor present fins al moment, tot i que per fi aconsegueix trobar-se amb el Mikey de l’actualitat… Comença un nou i impactant arc! |||
| 8 | 3 de març de 2023 | 978-84-679-5181-3 |
| En Takemichi torna al passat amb l’objectiu de convertir-se en el líder de la Toman i canviar el futur. És llavors quan una immensa banda sense precedents, la Tenjiku, ataca la Toman! Per evitar el desastre, en Takemichi salta en el temps cap al passat amb la informació que ha aconseguit del present sobre la Tenjiku i el seu líder, l’Izana Kurokawa... Però resulta que ja no pot tornar al futur!! Comença la més gran de les batalles a què en Takemichi haurà d’enfrontar-se! |||
| 9 | 21 d'abril de 2023 | 978-84-679-5182-0 |
| En Takemichi es converteix en l’onzè líder de la Black Dragon a petició de l’Inui. L’enfrontament contra la Tenjiku és cada cop més a prop i resulta que tot l’enrenou causat per aquesta nova banda és fruit del pervers pla d’en Kisaki… En Mikey, abatut per tot el succeït, perd les ganes de barallar-se amb la Tenjiku i en Takemichi decideix enfrontar-se a ells tal com estava planejat sense la presència del líder. Aconseguirà sobreposar-se a les aspiracions d’en Kisaki i l’Izana i salvar la Toman del futur?! Comença l’última batalla d’en Takemichi, la Toman contra la Tenjiku! |||
| 10 | 12 de maig de 2023 | 978-84-679-5183-7 |
| En Hakkai i l’Angry s'enfronten als germans Haitani i, en vista del desavantatge que els separa, de sobte alguna cosa fa clic dins l’Angry... La Toman penja d’un fil davant de l’aclaparador poder de la Tenjiku, però en Takemichi no s'arronsa i els segueix plantant cara a base de força de voluntat. És llavors quan en Mikey entra en escena... i comença la batalla entre tots dos germans! El caòtic incident de Kantô arriba al seu punt àlgid! |||
| 11 | 9 de juny de 2023 | 978-84-679-5184-4 |
| Després del desenllaç de l’incident de Kantô, en Takemichi i en Kisaki s'enfronten cara a cara i la Toman comença la seva última reunió. Una empenteta d’en Mikey fa que en Takemichi decideixi abandonar el passat per tornar al futur... Podria ser que fos el més feliç de tots els que s'ha trobat fins ara?! |||
| 12 | 7 de juliol de 2023 | 978-84-679-6262-8 |
| En Takemichi fa un altre salt i arriba al futur més lluminós de tots els que ha vist fins ara. Tot i així, en Mikey no hi és... Mentre en Takemichi intenta esbrinar on para, arriba el dia que tots van acordar per obrir la càpsula del temps. Quan per fi en Takemichi es retroba amb en Mikey, aquest, però, no sembla que sigui la mateixa persona de sempre... |||
| 13 | 4 d'agost de 2023 | 978-84-679-6263-5 |
| En Takemichi salta en el temps i torna 10 anys enrere, a la seva època de batxillerat. Allà es troba amb tres bandes desconegudes que es disputen el control de Tòquio: la Rokuharatandai, la Brahman i la Kantô Manjikai. En Takemichi decideix aliar-se amb algú anomenat Senju Kawaragi, líder de la Brahman, amb l’objectiu de salvar en Mikey. Què s'amaga darrere d’aquest personatge tan enigmàtic? |||
| 14 | 8 de setembre de 2023 | 978-84-679-6264-2 |
| L’enfrontament entre la Senju, en Saus i en Mikey arriba a la seva fi! Poc després, en Takemichi rep una pluja de cops d’un Mikey carregat d’instint assassí. Després del terrible desenllaç de la guerra Santen, en Takemichi es recupera de les ferides i s'uneix als seus antics companys per encarar-se a en Mikey i aconseguir venjar-se’n. Comença l’últim gran enfrontament, en què la segona generació de la Tokyo Manjikai i la Kantô Manjikai es veuran les cares! |||
| 15 | 10 de novembre de 2023 | 978-84-679-6265-9 |
| La batalla entre la segona generació de la Tokyo Manjikai i la Kantô Manjikai arriba al seu clímax! El combat continua i la Kantô sembla tenir-ho tot de cara. Però llavors, en Takemichi experimenta una nova i espantosa visió... En Mikey desvela el misteri sobre l'“impuls fosc” i el seu passat... i les visions d'en Takemichi comencen a canviar. Aconseguirà transmetre-li a en Mikey les seves bones intencions? Comença l'enfrontament que decidirà el futur dels nostres protagonistes! |||
| 16 | 7 de desembre de 2023 | 978-84-679-6266-6 |
| L’impuls fosc d’en Mikey es desferma i deixa al descobert el misteri dels viatges en el temps i la seva relació amb el passat i el present d’en Takemichi... Comença l’última entrega de la venjança en què el nostre protagonista i els seus companys es juguen la vida! |||

## Enllaços externs

* Tokyo Revengers (manga) a l'Enciclopèdia d'Anime News Network (anglès)
* Tokyo Revengers (sèrie en català) a Norma Editorial

## Notes

* ↑ Quan es va publicar el manga per primer cop en català es van publicar els volums 1 i 2 en una edició conjunta, d'ISBN 978-84-679-5173-8

## Referències

* ↑ «Ken Wakui's Tokyo Revengers Manga Ends in 5 Chapters» (en anglès), 26-11-2023. [Consulta: 26 novembre 2023].
* ↑ «Especial Tokyo Revengers». Tokyo Revengers Pack de Llançament, 17-06-2022, pàg. 1 [Consulta: 18 juny 2022].
* ↑ «TOKYO REVENGERS 1+2 de WAKUI, KEN 978-84-679-5173-8». [Consulta: 17 juny 2022].
* 1 2 «Especial Tokyo Revengers». Tokyo Revengers Pack de Llançament, 17-06-2022, pàg. 1 [Consulta: 18 juny 2022].
* ↑ «TOKYO REVENGERS. PACK DE LLANÇAMENT (ED. CATALÀ)». Norma Editorial. [Consulta: 29 juny 2022].
* ↑ «TOKYO REVENGERS 03 CATALÀ de WAKUI, KEN 978-84-679-5176-9». [Consulta: 11 juliol 2022].
* ↑ «https://twitter.com/normaedencatala/status/1571822233210724352». Arxivat de l'original el 27 setembre 2022. [Consulta: 23 setembre 2022].
* ↑ «Tokyo Revengers (Edició Català) #5» (en castellà). [Consulta: 23 setembre 2022].
* ↑ «TOKYO REVENGERS 06 CATALÀ de WAKUI, KEN 978-84-679-5179-0». [Consulta: 18 novembre 2022].
* ↑ «FICHA TÉCNICA DE TOKYO REVENGERS (EDICIÓ CATALÀ) #7» (en castellà). [Consulta: 23 gener 2023].
* ↑ «Tokyo Revengers (Edició Català) #8» (en castellà). [Consulta: 28 febrer 2023].
* ↑ «Tokyo Revengers (Edició Català) #9». Ramen Para Dos. [Consulta: 7 abril 2023].
* ↑ «Tokyo Revengers (Edició Català) #10». Ramen Para Dos. [Consulta: 10 maig 2023].
* ↑ «TOKYO REVENGERS 11 (ED. CATALA) | KEN WAKUI». Casa del Libro, 09-06-2023. [Consulta: 26 maig 2023].
* ↑ «Tokyo Revengers (Edició Català) #12» (en castellà). Ramen Para Dos, 09-06-2023. [Consulta: 23 juny 2023].
* ↑ «Tokyo Revengers (Edició Català) #13» (en castellà). Ramen Para Dos, 11-07-2023. [Consulta: 26 juliol 2023].
* ↑ «TOKYO REVENGERS EDICIÓ EN CATALÀ # 14». Universal Cómics. [Consulta: 23 agost 2023].
* ↑ «Butlletí Novembre 2023» pàg. 39. Norma Editorial. [Consulta: 25 octubre 2023].
* ↑ «Butlletí Desembre 2023» pàg. 22. Norma Editorial. [Consulta: 26 novembre 2023].